આજે માણસને સમય ઓછો પડે છે કારણકે કામ છે અને કામ કરતા તેમાં ધાંધલ ધમાલ અને દેખાડો વધારે પડતો છે. દિવસના ચોવીસ કલાકો પણ બધાને ઓછા જ પડે છે. કારણકે સવારે વહેલા ધાંધલીયા જીવન માટે નીકળવાનું અને સાંજે ઘરે આવ્યા પછી થોડોક સમય તો હોય છે પણ મનની તૈયારી , ઉત્સાહ કે ‘મૂડ’ હોતો નથી. આજનો વેગ જુદો જ છે, ઉતાવળ છે, ભીડ છે અને ઉપરથી ઓફીસનો સમય સાચવવાનો છે.. પણ જ્યારે સંબંધો સાચવવાનો સમય આવે ત્યારે આપણું ‘ટાઇમ મેનેજમેન્ટ’ ગાયબ થઇ જાય છે.